Ngoho ndi ya uri afha ndi hone he vha thoma u vulea mato, nga maanda kha Mirado miswa ya Khoro, sa izwi tsho vha tshi tshone tshifhinga tsha u thoma tsha u divha tshiimo tsha dzitshaka nga ha madzina a zwa divhavhupo. Ndi kha wonoyu mutangano he vha guda nga ha vhudifhinduleli ha komiti dza madzina a fhethu dza lifhasi. UNGEGN sa dzangano la li vhea maga na maitele ane a tea u tevhelwa nga madzangano othe a madzina a fhethu kha lifhasi. Ho ombedzelwa zwauri madzina a bvaho kha manwe mashango a songo vha one ane a dzhielwa ntha u fhirisa madzina a kha lenelo shango. Heyi yo vhonala sa thaidzo ire hone kha tshaka dzothe zwi tshi khou itiswa nga polotiki na divhazwakale. Tshithu tshi takadzaho ndi tsha uri vhunzhi ha mashango a khou linga nga maanda u shandukisa tshiimo itshi. Heyi yo vhonala sa khaedu khulwane yo livhanaho na shango lashu sa izwi lo dala vhunzhi ha madzina a zwa divhavhupo a si a lino shango zwine zwa ita uri muthu a kondelwe u vhona phambano ya uri a nga vha e Yuropa kana e Afurika.